Εφαρμογή αναλυτικών τεχνικών σε φωτογραφίες των αρχών του 20ου αιώνα από το αρχείο της οικογένειας Μέλφου στη Θεσσαλονίκη
Creators: name: Παπαλουκά, Ελένη Ζαχαρία
Publisher: name: Aristotle University of Thessaloniki
Year: 2021
Subjects: Αναλυτικές τεχνικές
Φωτογραφία
Ταυτοποίηση
Analytical techniques
Photo print
Identification

description: Η παρούσα διπλωματική εργασία αφορά στην εφαρμογή αναλυτικών τεχνικών σε φωτογραφικό υλικό. Η μελέτη επικεντρώθηκε στην εξέταση τριών ασπρόμαυρων φωτογραφιών από το αρχείο της οικογένειας Μέλφου, δύο εκ των οποίων είναι χρονολογημένες στις αρχές του 20ου αι., ενώ για την τρίτη δεν είναι γνωστή η χρονολογία της λήψης. Σκοπός της εργασίας είναι να αναγνωριστούν οι φωτογραφικές τεχνικές, ταυτοποιώντας τα υλικά που χρησιμοποιήθηκαν για τη δημιουργία των τριών φωτογραφικών εκτυπώσεων. Οι αναλυτικές τεχνικές που εφαρμόστηκαν περιλαμβάνουν την οπτική μικροσκοπία, την ηλεκτρονική μικροσκοπία σάρωσης με φασματοσκόπιο ενεργειακής διασποράς (SEM-EDS) και τη φασματοσκοπία υπερύθρου μετασχηματισμού Fourier με τη χρήση μονάδας αποσβένουσας ολικής ανάκλασης (ATR-FTIR). Το υλικό μελέτης ανήκει σε μία φωτογραφική τεχνική που συναντάται συχνά στις αρχές του 20ου αι. Οι εκτυπώσεις αποτελούνται από πολλά διαφορετικά στρώματα, στα οποία περιλαμβάνονται το χάρτινο υπόστρωμα και το στρώμα συνδετικού υλικού που φέρει τα συστατικά για τον σχηματισμό της εικόνας, όπως τα σωματίδια Ag. Ο ρόλος του συνδετικού που είναι σε μορφή γαλακτώματος (emulsion), είναι να συγκρατεί και να προστατεύει το φωτοευαίσθητο υλικό, το οποίο κατά την αντίδρασή του με το φως δημιουργεί την εικόνα. Η ύπαρξη ενός ενδιάμεσου στρώματος θειικού βαρίου, στρώμα βαρύτη, μεταξύ συνδετικού και χαρτιού, έχει ως στόχο να απομονώσει την φωτοευαίσθητη επιφάνεια από το υπόστρωμα και παρατηρείται σε πολλές φωτογραφικές τεχνικές. Η επεξεργασία των αποτελεσμάτων από τις αναλύσεις που πραγματοποιήθηκαν σε δείγματα των τριών φωτογραφιών, οδήγησε στο συμπέρασμα ότι το κολλόδιο έχει χρησιμοποιηθεί ως συνδετικό υλικό για δύο από τις φωτογραφίες, ενώ η ζελατίνη για την τρίτη φωτογραφία, παρότι σε αυτήν την περίπτωση απαιτείται περαιτέρω διερεύνηση. Η επάλειψη του χάρτινου υποστρώματος με βαρύτη, επιβεβαιώνεται και για τα τρία δείγματα. Τέλος στο πρώτο δείγμα διαπιστώνεται η ύπαρξη δευτερεύοντος υποστρώματος που αποτελείται από χαρτόνι.
description: This diploma thesis focuses in the application of analytical techniques in three black and white photographic prints from the Melfos family archive. Two of them dated from the early twentieth-century, while there is no evidence of the accurate date for the third one. The purpose of this study is to identify the photographic processes of the three prints. The applied techniques include optical microscopy, scanning electron microscopy coupled with energy dispersion spectrometry (SEM-EDS) and attenuated total reflectance Fourier transform infrared (ATR-FTIR) spectrometry. The photographic prints selected for examination are composed by several different layers which include a paper support and a binder that carries an image-forming component such as Ag particles. The binder (emulsion) holds the light sensitive materials in place before exposure. A baryta layer between the binder layer and the paper support may be evident as an isolating layer between the support and the image-carrying layer. Following the results of the analytical methods applied on the selected photographs, it was found that collodion is used as a binder in two of the photographs. As far as it concerns the third one, gelatin was found to be used as a binder, but further research has to be carried out. Furthermore, the presence of baryta layer is confirmed for all three prints. This layer is isolating the binder layer from the substrate. Finally there is an evidence of a secondary support made of cardboard in case of the first print.
description: Σε συνεργασία με: Ανώτατη Εκκλησιαστική Ακαδημία Θεσσαλονίκης